Kry 20% af. Geldig vanaf 26 Sep 2019 tot 31 Okt 2019.
Die Naguiltjie Gastehuis is in Ugie geleë, 'n entjie se stap vanaf die Prentjiesbergdam.
Die gastehuis bied sakpasverblyf en gaste kan kies tussen 4 kamers. Die kamers het elkeen 'n TV, yskassie, WiFi en handdoeke. 2 van die kamers het 'n privaat badkamer en die ander 2 kamers deel 'n badkamer met 'n stort en 'n bederfbad.
Gaste kan in die tuin met 'n ryk voëllewe ontspan. Veilige parkeerplek word voorsien en 'n skoonmaak- en wasgoeddiens is teen ekstra koste beskikbaar. Troeteldiere is welkom.
Gaste wat na Die Naguiltjie Gastehuis gekyk het, het ook belangstelling getoon in die volgende lekke plekke:
Vanaf R600 R480 per nag (plek&nbspvir 2)
Van Riebeek-straat 2, Ugie, 5470, Oos-Kaap Ambulanse staan onder stof in Noordwes | Netwerk24
Deur Susan Cilliers 03 Julie 2018 12:10
Honderde staatsambulanse, waarvan sommige dalk nog gebruik sou kon word, staan al so lank as tien jaar en stof vergader by depots in Vryburg en Schweizer-Reneke in Noordwes.
Volgens dr. Tutu Faleni, DA-woordvoerder oor gesondheid in Noordwes, was dít die gesig wat hulle verlede week begroet het toe hulle die depots besoek het.
“Ons gaan dr. Magome Masike, LUR vir gesondheid, nou vra om dadelik van die mankolieke ambulanse ontslae te raak.”
Faleni sê sommige van die ambulanse sou dalk nog gebruik kon word, maar dit het weens “wanbestuur” nie gebeur nie.
“Van die ambulanse se onderdele sou dalk ook nog gebruik kon word. Dringende ingryping is nodig om die ou ambulanse te verkoop of na skrootwerwe te neem. Dié geld kan gebruik word om die gesondheidsdienste in die provinsie te help herstel. Noordwes se gesondheidsdepartement het in Maart vanjaar bekend gemaak staatsambulanse in die provinsie bereik net 20% van mense wat dringend mediese hulp nodig het, en in baie gevalle daag ambulanse nie op nie.”
Van die ou ambulanse by ’n depot in Noordwes wat glo net staan en stof vergader.Foto: DA-Noordwes
Noordwes se gesondheidsdepartement is onder administrasie nadat gesondheidsdienste vroeër vanjaar feitlik in duie gestort het te midde van voortslepende stakings, onder meer weens ontevredenheid oor beweerde korrupsie van miljoene rande in dié departement.
Masike sê op sy beurt die DA het ’n totale wanbegrip van hoe regeringsprosesse werk.
“Geld wat uit ou ambulanse gemaak word, gaan nie eens na die gesondheidsdepartement nie, maar na die tesourie. Dit het dus geen impak op die aankoop van nuwe ambulanse nie. Die ou ambulanse behoort ook nie aan ons departement nie, maar aan die departement van veiligheid en vervoerbestuur. Laasgenoemde departement behartig die veilings indien daar genoeg voertuie is.”
Volgens Masike het die departement onlangs 40 nuwe ambulanse gekoop, wat volgens hom die reaksietyd in noodgevalle sal verbeter. “Kommunikasiestelsels en moniteringsmeganismes wat die reaksietyd verder sal verbeter, gaan binnekort geïmplementeer word.”
Noordwes se gesondheidsdepartement het intussen ook bekend gemaak eise vir nalatigheid teen hulle het “skerp afgeneem”. “Van Januarie tot Junie 2017 is 46 sake geregistreer waarin R378 868 540 geëis is,” sê Tebogo Lekgethwane, die departementele woordvoerder.
“Van Januarie tot Junie 2018 was daar 37 eise waar bykans R147 673 733 geëis is.”
Volgens Lekgethwane is die afname weens spesifieke planne en strategieë om sake van mediese nalatigheid te verminder. Een van dié strategieë is om alle ma- en babasterftes te bekyk deur middel van die provinsie se forum vir ma-, kind- en vrouegesondheid.
Meer oor: Schweizer-Reneke | Ambulanse | Gesondheid
Miljoene betaal vir private ambulans-dienste